tartuNLP/wikipedia-smugri-20251201 huggingface dataset:
Leroy Merlin

Leroy Merlin (Леруа Мерлен) — коркалы, лэсьтӥськонлы но корка тупатъянлы вузъёсын вузкарись француз компания, Европаысь одӥгез бадӟымез DIY-ритейлер. 1923-тӥ арын кылдытэмын, пыре Adeo группае, кудӥныз кивалтэ «Мюлье семьялэн ассоциациез».
29-тӥ оштолэзе 2019-тӥ арын компания солэсь нырысетӥ вузъюртсэ Удмуртиын усьтӥз. Со интыяськиз Ижкарысь Ракетной улоно ёросын, Камбарка урамын.
Намибия

Намибия Республика () — Лымшор пал Африкаысь кун.
Солэн бускельёсыз — Ангола, Замбия, Ботсвана но Лымшор Африкаысь Республика. Территориезлэн быдӟалаез — 824 300 км². Намибиын 2 533 794 адями улэ. Шоркарез — Виндхук кар.
Нигер

Нигер () — Африкаысь кун.
Солэн бускельёсыз — Алжир, Ливия, Чад, Нигерия, Бенин, Буркина-Фасо но Мали. Территориезлэн быдӟалаез — 1 267 сюрс км². Нигерын 23 миллионлэсь ятыр адями улэ. Шоркарез — Ниамей.
Нигерия

Нигерия () — Африкаысь кун.
Солэн бускельёсыз — Бенин, Нигер, Чад но Камерун. Территориезлэн быдӟалаез — 923 768 км². Нигериын 200 миллион адями улэ. Шоркарез — Абуджа.
Сан-Томе но Принсипи

Сан-Томе но Принсипи Демократи Республика () — Африкаысь кун.
Интыяське Атлантической океанлэн Гвиней сюмаз, Африкалэн ярдурезлы матын. Территориезлэн быдӟалаез — 1001 км². Сан-Томеын но Принсипиын 163 сюрс адями улэ. Шоркарез — Сан-Томе кар.
Эсватини

Эсватини (2018-тӥ арлэсь азьло — Свазиленд) — Африкаысь кун.
Солэн бускельёсыз — Мозамбик но Лымшор Африкаысь Республика. Территориезлэн быдӟалаез — 17 363 км². Эсватиниын 1 185 000 адями улэ. Шоркарез — Мбабане.
Сейшел шормуӵъёс

Сейшел Шормуӵъёс Республика () — Африкаысь шормуӵъёс вылын интыяськем кун.
Интыяське Индийской океанын, Африкалэн шунды ӝужан пал ярдурезлэсь палэнын. Территориезлэн быдӟалаез — 455 км². Сейшел шормуӵъёсын ог 90 сюрс адями улэ. Шоркарез — Виктория кар.
Сенегал

Сенегал () — Африкаысь кун.
Солэн бускельёсыз — Мавритания, Мали, Гвинея, Гвинея-Бисау но Гамбия. Территориезлэн быдӟалаез — 196 722 км². Сенегалын 15 миллион пала адями улэ. Шоркарез — Дакар.
Сомали

Сомали ( "эс-Сумаль") — Африкаысь кун.
Солэн бускельёсыз — Эфиопия, Ӝибути но Кения. Территориезлэн быдӟалаез — 637 657 км². Сомалиын 12 миллионлэсь ятыр адями улэ. Шоркарез — Могадишо.
Судан

Судан () — Африкаысь кун.
Солэн бускельёсыз — Египет, Ливия, Чад, Шор Африкаысь Республика, Лымшор Судан, Эфиопия но Эритрея. Территориезлэн быдӟалаез — 1 886 068 км². Суданын 40 миллион пала адями улэ. Шоркарез — Хартум.
Сьерра-Леоне

Сьерра-Леоне Республика () — Африкаысь кун.
Солэн бускельёсыз — Гвинея но Либерия. Территориезлэн быдӟалаез — 72 сюрс км². Сьерра-Леонеын вить миллионлэсь ятыр адями улэ. Шоркарез — Фритаун кар.
Танзания

Танзания () — Африкаысь кун.
Солэн бускельёсыз — Кения, Уганда, Руанда, Бурунди, Конго Демократической Республика, Замбия, Мозамбик но Малави. Территориезлэн быдӟалаез — 945 203 км². Танзаниын ог 60 миллион адями улэ. Шоркарез — Додома.
Того

Того () — Африкаысь кун.
Солэн бускельёсыз — Гана, Бенин но Буркина-Фасо. Территориезлэн быдӟалаез — 56 785 км². Тогоын ог сизьым миллион адями улэ. Шоркарез — Ломе.
Тунис (кун)

Тунис () — Уйпал Африкаысь кун.
Солэн бускельёсыз — Алжир но Ливия. Территориезлэн быдӟалаез — 163 610 км². Тунисын 11 миллионлэсь ятыр адями улэ. Шоркарез — Тунис кар.
Уганда

Уганда () — Ӵукпал Африкаысь кун.
Солэн бускельёсыз — Кения, Лымшор Судан, Руанда, Конго Демократической Республика но Танзания. Территориезлэн быдӟалаез — 236 040 км². Угандаын ог 35 миллион адями улэ. Шоркарез — Кампала.
Шор Африкаысь Республика

Шор Африкаысь Республика () — Африкаысь кун.
Солэн бускельёсыз — Судан, Лымшор Судан, Конго Республика, Конго Демократической Республика, Камерун но Чад. Территориезлэн быдӟалаез — 622 984 км². Шор Африкаысь Республикаын вить миллион адями улэ. Шоркарез — Банги.
Чад

Чад (Чад Республика, ) — Шор Африкаысь кун.
Солэн бускельёсыз — Ливия, Судан, Нигер, Нигерия, Шор Африкаысь Республика но Камерун. Территориезлэн быдӟалаез — 1 284 000 км². Чадын ог 11 миллион адями улэ. Шоркарез — Нджамена.
Экваториальной Гвинея

Экваториальной Гвинея Республика (, ) — Шор Африкаысь кун.
Солэн бускельёсыз — Камерун но Габон. Территориезлэн быдӟалаез — 28 051 км². Экваториальной Гвинеяын миллионлэсь ятыр адями улэ. Шоркарез — Малабо.
Эритрея

Эритрея () — Ӵукпал Африкаысь кун.
Солэн бускельёсыз — Судан, Эфиопия но Джибути. Территориезлэн быдӟалаез — 121 100 км². Эритреяын ог 6 миллион адями улэ. Шоркарез — Асмэра.
Эфиопия

Эфиопия (официальной нимыз Эфиопия Федеративной Демократической Республика) — Ӵукпал Африкаысь кун.
Солэн бускельёсыз — Эритрея, Джибути, Сомали, Судан, Лымшор Судан но Кения. Территориезлэн быдӟалаез — 1 104 300 км². Эфиопиын сю миллионлэсь ятыр адями улэ. Шоркарез — Аддис-Абеба.
Лымшор Африкаысь Республика

Лымшор Африкаысь Республика (ЮАР, ) — Африкаысь кун.
Солэн бускельёсыз — Намибия, Ботсвана, Зимбабве, Мозамбик но Эсватини. Со сяна, солэн территори пушказ анклав-кун Лесото интыяськемын. ЮАР-лэн территориезлэн быдӟалаез — 1 219 912 км². Лымшор Африкаысь Республикаын ог 55 миллион адями улэ. Шоркарез — Претория.
Можга (телерадиокомпания)

МТРК «Можга» — Можга карлэн муниципал телерадиокомпаниез. Со кылдытэмын 2000-тӥ арын кар администрацилэн юрттэменыз. Али дыре ТНТ федерал телеканалэн ӵош ужа. Каналлэн телесигналэз вӧлмылэ Можга кар но Можга ёросысь 20 гурт вылэ, кытын 72 сюрс пала адями улэ. Телекомпанилэн эфираз потыло асэныз лэсьтэм программаос: автор рубрикаос, берло кар иворъёс но ӟечкыланъёс. Телеканал передачаоссэ ӟуч, удмурт но бигер кылъёсын поттылэ.
Лудорвай музей-заповедник

Архитектурая но этнографияя «Лудорвай» музей-заповедник — ялан будӥсь экспозициен ин улысь аспӧртэмлыко музей. Удмуртиысь Дэри ёросын интыяськемын, Лудорвай гуртлэсь 1 иськемын. 2006-тӥ арын вормиз «Воштӥськись музей воштӥськись дуннеын» вожвылъяськонын «Вукочилэн лушкем малпанъёсыз» проектэн.
Музей-заповедник 1980-тӥ арын УАССР-ысь Министръёслэн Кенешсылэн решениезъя кылдытэмын вал. 1990-тӥ арын солы висъямын музъем Ильинка бырем гуртын, со интыяськем Лудорвай гуртлэсь ог иськемын. 1997-тӥ арын музей нырысетӥ куноосэ пумитаз. 2004-тӥ арозь «Архитектурно-этнографический музей „Ильинка“» нимаськиз. Малпамъя, музей 5 секторъёслэсь кылдоз: уйпал, шор но лымшор удмурт, ӟуч но бигер. Пуктӥськонлэн валтӥсь принципез — пичи гуртъёс кылдытон, кытын луозы возьматэмын вӧсенызы герӟаськем но валтӥсь юртъеръёс. Соос возьматыны кулэ XIX даурлэсь пумын — XX даурлэн кутсконаз улэмез.
Али музейын 3 синпелетъёс ужало: Востриковлэн усадьбаез («Шор удмуртъёс» сектор), Драгомиров семьялэн тӧл вукоез но Атамановлэн усадьбаез («Лымшор удмуртъёс» сектор), ваньзэ-ӧвӧлзэ 21 постройка, огъя адӟытон площадь — 691 м². 2006-тӥ арын фондлэн коллекцияз 2177 арбериос лыдъяськизы. Музей бордын фольклор коллектив ужа, учкисьёс понна радъясько экскурсиос, удмурт шудонъёсын, сьӧд мунчоен тодматскон. Ар ӵоже заповедникын пӧртэм ужрадъёс, календарной праздникъёс (Пӧртмаськон, Вӧйкелян, Петров нунал, Чечы спас, Выль Ар но мукет) ортчыло, соос тодмато Ижын улӥсьёсыз но куноосыз Удмуртиын улӥсь калыкъёслэн сям-йылолъёсынызы.
Иж — Кузон электропоезд

Иж — Кузон электропоезд — ӝог пригородной электропоезд-экспресс. Удмуртилэсь но Татарстанлэсь шоркаръёссэс ог-огенызы герӟа. Поездлэн маршрутэз Удмуртиысь Завьял, Пичи Пурга, Можга но Кизнер ёросъёстӥ, Киров улостӥ но Татарстанэтӥ ортче.
Ижысен Кузонозь шонер электричкаез маршрут кузя нырысьсэ лэзизы 2001-тӥ арын коньывуон (октябрь) толэзе. Со дыре Горький чугун сюресын та маршрут тужгес но кузез вал (337 иськем). 2002-тӥ арын апрель толэзе Иж но Кузон куспытӥ мыныны-ветлыны кутскиз нырысетӥез ЭД9МК электропоезд, кудӥзлэн составаз пӧртэм классо вагонъёс вал.
2013-тӥ арын Иж — Кузон огъя электропоездэз кык нимаз электричкалы люкизы (Иж — Кизнер но Кизнер — Кузон). Таин сэрен пассажиръёсызлы Кизнер станциын кылдэмын ог поездысь мукетаз умойтэм пуксьылон.
Станциос.
Ижысен Кизнерозь: Ижевск, Лудзя, Юски, 9-тӥ км, Агрыз, Уром, Карамбай, Пычас, Можга, Сардан, Люга, Саркуз, Ягул, Кизнер "(мукет поездэ выжон)".
Кизнерысен Кузонозь: Кизнер, 962-тӥ км, Сосновка, Заструг, Ямное, Вятские Поляны, Кукмор, Братъёс Комаровъёс, Шемордан, Арск, 804-тӥ км, Компрессорной, Ометьево, Метро Аметьево, Кузон.
Боливия

Боливия (), официальной нимыз — Боливия Трос Калыкъем Кун () — Лымшор Америкаысь кун.
Солэн бускельёсыз — Бразилия, Парагвай, Аргентина, Чили но Перу. Территориезлэн быдӟалаез — 1 098 581 км². Боливиын 11 миллионлэсь ятыр адями улэ. Шоркарез — Ла-Пас ("де-юре" Сукре).
Бразилия

Бразилия (официальной быдэс нимыз — Бразилия Федеративной Республика, ) — Лымшор Америкаысь кун.
Солэн бускельёсыз — Француз Гвиана, Гайана, Суринам, Венесуэла, Колумбия, Перу, Боливия, Аргентина, Парагвай но Уругвай. Территориезлэн быдӟалаез — 8 515 770 км². Бразилиын ог 213 миллион адями улэ. Шоркарез — Бразилиа.
Гайана

Гайана () — Лымшор Америкаысь кун.
Солэн бускельёсыз — Венесуэла, Бразилия но Суринам. Территориезлэн быдӟалаез — 214 970 км². Гайанаын ог 773 сюрс адями улэ. Шоркарез — Джорджтаун.
Парагвай

Парагвай () — Лымшор Америкаысь кун.
Солэн бускельёсыз — Аргентина, Бразилия но Боливия. Территориезлэн быдӟалаез — 406 752 км². Парагвайын 7 миллион адями улэ. Шоркарез — Асунсьон.
Перу

Перу () — Лымшор Америкаысь кун.
Солэн бускельёсыз — Колумбия, Эквадор, Боливия, Бразилия но Чили. Территориезлэн быдӟалаез — 1 285 216 км². Перуын ог 32 миллион адями улэ. Шоркарез — Лима.
Суринам

Суринам () — Лымшор Америкаысь кун.
Солэн бускельёсыз — Бразилия, Гайана но Француз Гвиана. Территориезлэн быдӟалаез — 163 821 км². Суринамын ог 586 сюрс адями улэ. Шоркарез — Парамарибо.
Уругвай

Уругвай () — Лымшор Америкаысь кун.
Солэн бускельёсыз — Бразилия но Аргентина. Территориезлэн быдӟалаез — 176 215 км². Уругвайын 3 но ӝыны миллион адями улэ. Шоркарез — Монтевидео.
Эквадор

Эквадор () — Лымшор Америкаысь кун.
Солэн бускельёсыз — Колумбия но Перу. Территориезлэн быдӟалаез — 283 560 км². Эквадорын 16 миллион пала адями улэ. Шоркарез — Кито.
Буэнос-Айрес

Буэнос-Айрес () — Лымшор Америкаысь кар, Аргентиналэн шоркарез.
Ла-Пас

Ла-Пас, Чукияпу ( аймар. "Chuqi Yapu") — Лымшор Америкаысь кар, Боливилэн шоркарез "де-факто" луэ.
Сукре

Сукре () — Лымшор Америкаысь кар, Боливилэн шоркарез.
Бразилиа

Бразилиа яке Бразилия () — Лымшор Америкаысь кар, Бразилия Федеративной Республикалэн шоркарез.
Каракас

Каракас () — Лымшор Америкаысь кар, Венесуэла Боливариан Республикалэн шоркарез.
Джорджтаун

Джорджтаун (Ӝорӝтаун) () — Лымшор Америкаысь кар, Гайаналэн шоркарез.
Богота

Богота () — Лымшор Америкаысь кар, Колумбия Республикалэн шоркарез.
Асунсьон

Асунсьон () — Лымшор Америкаысь кар, Парагвайлэн шоркарез.
Лима

Лима () — Лымшор Америкаысь кар, Перулэн шоркарез.
Парамарибо

Парамарибо () — Лымшор Америкаысь кар, Суринамлэн шоркарез.
Монтевидео

Монтевидео () — Лымшор Америкаысь кар, Уругвайлэн шоркарез.
Кито

Кито () — Лымшор Америкаысь кар, Эквадорлэн шоркарез.
Кайенна

Кайенна () — Лымшор Америкаысь кар, Француз Гвианалэн административной центрез.
Гвиана (Франция)

Гвиана (, ӵемысь сое озьы ик Француз Гвиана шуо) — Францилэн Лымшор Америкаын интыяськем колониез (официально «зарезь сьӧр территориез»). Солэн бускельёсыз — Суринам но Бразилия. Территориезлэн быдӟалаез — 91 сюрс квадрат иськем. Административной центрез луэ Кайенна кар.
Территориослы люкон.
Француз Гвиана кык округлы но 22 коммуналы люкемын:
Фолкленд шормуӵъёс

Фолкленд шормуӵъёс (, аргентинаос соосыз Мальвин шормуӵъёс шуо) — Атлантической океанын Лымшор Америкалы матын интыяськем архипелаг, Великобританилэн колониез (официально «зарезь сьӧр территориез»). Аргентинаысь властьёс та архипелагез Тыло Музъем провинцизылэн люкетэныз лыдъяло. Шормуӵъёслэн огъя быдӟалазы — 12 173 квадрат иськем. Административной центрез луэ Порт-Стэнли кар. Архипелаг усьтэмын 1591–1592 аръёсын англи мореплавателен Дж. Дейвисэн.
Архипелаге 200 пала шормуӵъёс пыро, соос пӧлысь Ӵукпал Фолкленд но Ӝытпал Фолкленд — тужгес но бадӟымесь.
Лымшор Георгия но Лымшор Сандвич шормуӵъёс

Лымшор Георгия но Лымшор Сандвич шормуӵъёс () — Лымшор Атлантикаысь шормуӵъёс, Великобританилэн колониез (официально «зарезь сьӧр территориез»). Шормуӵъёслэн огъя быдӟалазы — 4066 квадрат иськем. Административной центрез луэ Кинг-Эдуард-Пойнт.
Лымшор Америка

Лымшор Америка — Музъем планеталэн куать континентъёсыз пӧлысь одӥгез, Ӝытпал полушарилэсь лымшор люкетсэ басьтэ. Уйпалаз солэн Карибской зарезь, шундыӝужаназ — Атлантической океан, лымшораз — Магеллан пролив, шундыпуксёназ — Чус океан. Сюбег Панама мучыртыен Лымшор Америка герӟаськемын Шор но Уйпал Америкаосын. Континентлэн быдӟалаез 17,84 млн км², улӥсьёсызлэн лыдзы 2011-тӥ арын 387 489 196 адями вал.
Воткаысь автобус

Воткаысь автобус () — Вотка карысь мерлыко транспорт. Со сяна транспортлэн мукет йӧсъёсыз городын ӧвӧл, соин ик автобусэн нуонъёс-ваёнъёс Вотка улонын бадӟым роль шудо. Огпала мынон сылэ 45 манет (2025 арын).
Историез.
Нырысетӥ автобусъёс кар урамъёстӥ 18-тӥ тулыспалэ 1948-тӥ арын ветлылыны ӧдъязы.
Нуись-вайись компаниосыз.
Вотка карын автобус транспорт удысын трос коммерческой предприятиос ужало.
Автобусэн нуись-вайись компаниослэн списоксы:
Маршрутъёсыз.
МЫНОН-ВЕТЛОН ДУН:
Маршрутъёс №:9,10,15,24,30,40 - 35 манет (2025)
Маршрутъёс №:1,1к, 2,5,7,11,16,22,26,45,55 - 45 манет (2025)
Гвиана

Гвиана — Лымшор Америкалэн уйпал но шундыӝужан палаз интыяськем регион, кытчы пыро:
Урду

Урду (аснимыз: اردو‎) яке лашкари — Лымшор Азиысь одӥгез кыл, Пакистанлэн йӧскалык кылэз. Пыре индоевропейской семьялэн индоарийской группаяз; хиндустани кыллэн функциональной стилез. Та кылын верасько Пакистанын но Индилэн Кашмираз. Индиын но Пакистанын со луэ официальной кыл. Та кылын верасько вань Индиын, уката ик Андхра-Прадеш, Дели, Бихар но Уттар-Прадеш штатъёсын.
Хельсинки метрополитен

Хельсинки метрополитен () — Финляндилэн шоркараз, Хельсинки карын интыяськем метрополитен. Со дуннеысь тужгес но уйшорез метро. Усьтэмын 2-тӥ гудырикошконэ 1982-тӥ арын.
Вараксино гурт поселение

Вараксино гурт поселение — Удмуртиысь Дэри ёросысь гурт поселение но муниципал кылдытэт. Завьял ёрослэн шор люкетаз интыяськемын. Солэн бускельёсыз луо Шабердӥ гурт поселение но Ижкарысь Ленин ёрос.
Административной центрез — Вараксино черкогурт.
Историез.
Вараксино гурт кенеш 7-тӥ тулыспалэ 1991-тӥ арын кылдытэмын вал УАССР-ысь Верховной Советлэн Президиумезлэн указэныз. 1994-тӥ арын со пӧрме Вараксино гурт администрацилы, но 2005-тӥ арын «Вараксино» муниципал кылдытэтлы.
Гольян гурт поселение

Гольян гурт поселение — Удмуртиысь Дэри ёросысь гурт поселение но муниципал кылдытэт. Завьял ёрослэн шундыӝужан пумаз интыяськемын. Солэн бускельёсыз луо Казьмас, Завьял, Ожмос гурт поселениос, Сарапул но Вотка ёросъёс, Пермь шаер.
Административной центрез — Гольян черкогурт.
Завьял гурт поселение

Завьял (Дэри) гурт поселение — Удмуртиысь Дэри ёросысь гурт поселение но муниципал кылдытэт. Административной центрез — Дэри черкогурт.
Дэри гурт поселение Завьял ёрослэн шор люкетаз интыяськемын. Солэн бускельёсыз луо:
Италмас гурт поселение

Италмас гурт поселение — Удмуртиысь Дэри ёросысь гурт поселение но муниципал кылдытэт. Завьял ёрослэн уйшор но шунды ӝужан палаз интыяськемын. Солэн бускельёсыз луо Якшур гурт поселение, Ягул гурт поселение но Вотка ёрос.
Административной центрез — Италмас черкогурт.
Изгурт гурт поселение

Изгурт гурт поселение — Удмуртиысь Дэри ёросысь гурт поселение но муниципал кылдытэт. Ёрослэн лымшор палаз интыяськемын. Солэн бускельёсыз луо Совхоз, Завьял, Ожмос гурт поселениос, Иж кар но Пичи Пурга ёрос.
Административной центрез — Изгурт.
Казьмас гурт поселение

Казьмас гурт поселение — Удмуртиысь Дэри ёросысь гурт поселение но муниципал кылдытэт. Ёрослэн шунды ӝужан палаз интыяськемын. Солэн бускельёсыз луо Якшур, Завьял, Гольян гурт поселениос но Вотка ёрос.
Административной центрез — Выль Казьмас гурт.
Кияик гурт поселение

Кияик гурт поселение — Удмуртиысь Дэри ёросысь гурт поселение но муниципал кылдытэт. Ёрослэн уйшор но шунды пуксён палаз интыяськемын. Солэн бускельёсыз луо Люк гурт поселение, Ува но Якшур-Бӧдья ёросъёс.
Административной центрез — Кияик черкогурт.
Люк гурт поселение (Завьял ёрос)

Люк гурт поселение — Удмуртиысь Дэри ёросысь гурт поселение но муниципал кылдытэт. Административной центрез — Люк черкогурт.
Люк гурт поселение Завьял ёрослэн шунды пуксён пал люкетаз интыяськемын. Солэн бускельёсыз луо:
Ожмос гурт поселение

Ожмос гурт поселение — Удмуртиысь Дэри ёросысь гурт поселение но муниципал кылдытэт. Ёрослэн лымшор но шунды ӝужан палаз интыяськемын. Солэн бускельёсыз луо Изгурт, Завьял, Гольян гурт поселениос, Пичи Пурга но Сарапул ёросъёс.
Административной центрез — Ожмос черкогурт.
Октябрь гурт поселение (Завьял ёрос)

Октябрь гурт поселение — Удмуртиысь Дэри ёросысь гурт поселение но муниципал кылдытэт. Ёрослэн шор люкетаз интыяськемын. Солэн бускельёсыз луо Первомай, Завьял гурт поселениос но Иж кар.
Административной центрез — Октябрьской черкогурт.
Первомай гурт поселение (Завьял ёрос)

Первомай гурт поселение — Удмуртиысь Дэри ёросысь гурт поселение но муниципал кылдытэт. Ёрослэн шор люкетаз интыяськемын. Солэн бускельёсыз луо Октябрь, Дэри, Якшур гурт поселениос но Ижкарысь Устинов ёрос.
Административной центрез — Первомайской черкогурт.
Пероггурт гурт поселение

Пероггурт гурт поселение — Удмуртиысь Дэри ёросысь гурт поселение но муниципал кылдытэт. Ёрослэн шор люкетаз интыяськемын. Солэн бускельёсыз луо Подшивал, Совхоз гурт поселениос но Ижкарысь Ленин ёрос.
Административной центрез — Пероггурт.
Подшивал гурт поселение

Подшивал гурт поселение — Удмуртиысь Дэри ёросысь гурт поселение но муниципал кылдытэт. Административной центрез — Подшивал гурт. Солэн бускельёсыз луо:
Совхоз гурт поселение

Совхоз гурт поселение — Удмуртиысь Дэри ёросысь гурт поселение но муниципал кылдытэт. Ёрослэн лымшор палаз интыяськемын. Солэн бускельёсыз луо Пероггурт, Изгурт, Подшивал гурт поселениос, Иж кар но Пичи Пурга ёрос.
Административной центрез — Совхозной черкогурт.
Хохряк гурт поселение

Хохряк гурт поселение — Удмуртиысь Дэри ёросысь гурт поселение но муниципал кылдытэт. Солэн бускельёсыз луо Якшур, Ягул гурт поселениос, Ижкарысь Индустри но Устинов ёросъёс.
Административной центрез — Хохряк гурт.
Шабердӥ гурт поселение

Шабердӥ гурт поселение — Удмуртиысь Дэри ёросысь гурт поселение но муниципал кылдытэт. Солэн бускельёсыз луо Люк, Подшивал, Вараксино гурт поселениос, Иж кар но Якшур-Бӧдья ёрос.
Административной центрез — Шабердӥ гурт.
Шор Постол гурт поселение

Шор Постол гурт поселение — Удмуртиысь Дэри ёросысь гурт поселение но муниципал кылдытэт. Ёрослэн лымшор но шунды пуксён палаз интыяськемын. Солэн бускельёсыз луо Люк но Подшивал гурт поселениос, Ува но Пичи Пурга ёросъёс.
Административной центрез — Шор Постол гурт.
Ягул гурт поселение (Завьял ёрос)

Ягул гурт поселение — Удмуртиысь Дэри ёросысь гурт поселение но муниципал кылдытэт. Ёрослэн уйпалаз интыяськемын. Солэн бускельёсыз луо Якшур, Италмас, Хохряк гурт поселениос, Иж кар, Якшур-Бӧдья но Вотка ёросъёс.
Административной центрез — Ягул черкогурт.
Якшур гурт поселение (Завьял ёрос)

Якшур гурт поселение — Удмуртиысь Дэри ёросысь гурт поселение но муниципал кылдытэт. Административной центрез — Якшур гурт. Солэн бускельёсыз луо:
Якшур гурт поселение

Якшур гурт поселение:
Камбарка кар поселение

Камбарка кар поселение — Удмуртиысь одӥг гинэ кар поселение, Камбарка ёросэ пырись муниципал кылдытэт. Ёрослэн лымшор палаз интыяськемын. Солэн бускельёсыз луо Михайловка, Кама, Нефтебазинской гурт поселениос, Сарапул ёрос но Башкортостан.
Административной центрез — Камбарка кар.
Вахрушев, Александр Алексеевич

Александр Алексеевич Вахрушев — удмурт тодосчи, филологи наукаосъя доктор, журналистикая кафедралэн профессорез.
Биография.
Вахрушев Александр Алексеевич вордскиз Нарезка гуртын Якшур-Бӧдья ёросын УАССР-ын. Школа бере Казанской федеральной университетын факультет журналистикаез быдтӥз. Журналистика удысын ужамез но вань. Корреспондент но ответственной секретарь луыса Якшур-Бодья ёросо газетын «Рассвет» ужаз. Озьы ик «Герд» газетлэн редакторез вал.
1985-тӥ арысен Удмурт кун университетын дышетыны кутске. Али но со УдГУ-ын ужа профессор но дано дышетӥсь журналистика кафедраын луыса.
1992-тӥ арын Санкт-Петербург университетын очно быдтэ журналистика факультетлэсь аспирантуразэ. Собере Ростов кун университетын журналистика удысъя кандидатской диссертациязэ утиз. Аспирантуразэ быдтэмез бере со одӥгез журналистика факультетэз УдГУ-ын кылдытӥсьёс пӧлысь луэ.
2013-тӥ арын Александр Алексеевич Санкт-Петербург университетлэн диссертационной советаз журналистика специальностья докторской диссертацизэ утиз. Озьыен со нырысь доктор наук журналистикая Удмурт шаерын луиз. Вахрушев туж бадӟым саклык висъя научной публицистикалэн Удмурт шаерын азьланьтонлы. Со трос портэм научной конференциосын выступатьтэ. Со сяна со Академия региональной печати Россиялэн координационной советаз пыриське. Солэн исследованиосызлэн емышъёсыз 70-лэсь тырмыт научной ужъёсын кутэмын.
Япон зарезь

Япон зарезь ( "нихонкай") — Чус океанэ пырись, со бордысь Япон шормуӵъёсын висъям зарезь. Бускель Охотской зарезь бордысь Сахалин шормуӵен люкемын, бускель Ӵуж зарезь бордысь — Корея мукожен. Мукет зарезьёсы но Чус океанэ со потэ ньыль проливтӥ: Корей (Цусимской), Сангарской (Цугару), Лаперуз (Соя), Невельский (Мамия) проливъёстӥ. Япон зарезь дуре пото 4 кунъёс — Япония, Россия, Уйпал но Лымшор Кореяос.
Зарезьлэн быдӟалаез — 1 062 000 км². Тужгес но мур интыез — 3742 м. Зарезьлэн уйпал люкетэз толалтэ кынмылэ.
Нефтекамск

Нефтекамск () — Башкортостанлэн уйпал но шунды пуксён пал пумаз интыяськем кар, Нефтекамск кар округлэн шорсюлмыз.
Город Кам шурлэсь тямыс иськемын сылэ, шаерлэн шоркарезлэсь — Уфалэсь — кык сю иськемын. Котькуд ласянь кар Краснокамской ёросэн котыртэмын. Карлы матэтӥ (Кам кузя) ортче Удмуртилэн лымшор-ӵукпал кунгожез, соин Нефтекамск географи но экономика ласянь удмурт шаерен ӟеч герӟаськемын. Озьы, Нефтекамскысен Камбаркаозь шонерак кызь иськем гинэ, Сарапулозь — 50 иськем; удмурт шоркарлы город кык поллы матынгес сылэ, Уфалы сярысь.
Нефтекамскын улӥсьёслэн лыдзы 2017-тӥ арын 126 805 адями вал.
Армязь гурт поселение

Армязь (Армязьской) гурт поселение — Удмуртиысь Камбарка ёросысь гурт поселение но муниципал кылдытэт. Ёрослэн уйпал люкетаз интыяськемын. Солэн бускельёсыз луо:
Административной центрез — Улӥ Армязь гурт.
Борок гурт поселение

Борок (Борковской) гурт поселение — Удмуртиысь Камбарка ёросысь гурт поселение но муниципал кылдытэт. Ёрослэн уйпал-ӝытпал люкетаз интыяськемын. Солэн бускельёсыз луо Ершовка, Шолья, Армязь гурт поселениос, Сарапул кар но Сарапул ёрос.
Административной центрез — Борок каргурт.
Ершовка гурт поселение

Ершовка (Ершовской) гурт поселение — Удмуртиысь Камбарка ёросысь гурт поселение но муниципал кылдытэт. Ёрослэн уйпал-ӝытпал люкетаз интыяськемын. Солэн бускельёсыз луо Борок, Армязь гурт поселениос, Сарапул кар но Сарапул ёрос.
Административной центрез — Ершовка черкогурт.
Кама гурт поселение

Кама (Камской) гурт поселение — Удмуртиысь Камбарка ёросысь гурт поселение но муниципал кылдытэт. 
Солэн бускельёсыз луо Шолья, Михайловка, Нефтебазинской гурт поселениос, Камбарка кар поселение но Сарапул ёрос.
Административной центрез — Кама черкогурт.
Михайловка гурт поселение

Михайловка (Михайловской) гурт поселение — Удмуртиысь Камбарка ёросысь гурт поселение но муниципал кылдытэт. Ёрослэн шунды ӝужан палаз интыяськемын. Солэн бускельёсыз луо Армязь, Шолья, Кама гурт поселениос, Камбарка кар поселение, Башкортостан но Пермь шаер.
Административной центрез — Михайловка черкогурт.
Нефтебазинской гурт поселение

Нефтебазинской гурт поселение — Удмуртиысь Камбарка ёросысь гурт поселение но муниципал кылдытэт. Ёрослэн лымшор палаз интыяськемын. Солэн бускельёсыз луо Кама гурт поселение, Камбарка кар поселение но Сарапул ёрос.
Административной центрез — Камской черкогурт.
Шолья гурт поселение

Шолья (Шольинской) гурт поселение — Удмуртиысь Камбарка ёросысь гурт поселение но муниципал кылдытэт. Ёрослэн шунды пуксён палаз интыяськемын. Солэн бускельёсыз луо Кама, Михайловка, Армязь, Борок гурт поселениос но Сарапул ёрос.
Административной центрез — Шолья черкогурт.
Eminem

III Мэтерс Маршалл Брюс (; 1972 октябрь 17, Сент-Джозеф, Миссури, АОШ), сценический псевдоним улсын трос тодмо Эминуть (; стилизовать EMINƎM кадь) но альтер-ачимлыксэ Слим Шейди () — американскойзэ рэпер, крезьгур продюсер, крезьгурчи но актёр. Сольный карьера башка, озьы но пуштроссыя группаослы D12 Маршалл хип-оп-Bad Meets Evil дуэт. Крезьгур дунне лыктозы артистъёсын пӧлысь одӥгез самой эминуть вузало, нош артистлэн озьы ик вузаны 2000-тӥ. Быдӟым музыкант журнал шуыса нима со дыре ик вань трос пӧлысь одӥгез, Stone Rolling гожтэмын, солэн улаз полмыс жу дэн шен не кит тур окнуман номер. Нош соосын та журналын король ивортэмъя, хип-оп. Ужъёсын но группаын студийный сое лыдъяно ке, доразы альбом вань эминема 12 ке, нырысетӥ чуре вуизы 200-лэсь billboard. 107 миллион-лэсь трос вузаса 100 миллион-лэсь трос артистъёс кадь вань дуннеысь эминь сольный альбомын но америка альбомъёсысьтым книга гинэ ачиз аслэсьтыз но копия миллион 44. 
1996-тӥ арын асьсэзыз эрико infinite альбом поттон дебютный бере, сӥё-дано эминь бадӟым 1999-релиз альбом вылэ м shady gerekiyor lp мейджор slim-лейбл. Рэп понна-кузьым вае нырысетӥ соин, та умой лонгплей эминий грэмми-альбом. Со вуоно кык пластинказэ, Gerekiyor но Eminem Mathers Show Marshall Gerekiyor LP, озьы ик басьтэм вормонъёс вылын грэмми со категорие, артистъёс эминема нырысетӥ лэсьтэмъёсыз, кин та рэп понна-кузьым утӥз умой-куинь пол подряд альбом. Гастрольный тура но собере соос сьӧры encore 2004-тӥ арысен, вис бере эминуть творческой басьтоз шуыса-ас понна наркозависимость. 5 ар 15-тӥ куартолэзь 2009 ар понна со нырысетӥ альбомзэ поттыны ним улын Relapse. 2010-релиз альбом быдэсмем студийный сизьыметӥ Recovery м, альбом но азинскон ар луэ ик пусйиськом нимаське всемирной вузасько-солэн кадь Gerekiyor Show 2002-ын но Eminem-эминь басьтэмез понна кык пластинказэ. м грэмми — Recovery Relapse но. 5-тӥ шуркынмон 2013-тӥ ар 2 альбом поттыны асьмеос тямысэтӥ marshall mathers gerekiyor эминь студийный LP, озьы грэмми премиен пусйизы, ма, огъя чотын, карьера лэсьтыны 15 ваньзылы кузьым понна. 24-тӥ шуркынмон 2014-тӥ арын потэм ShadyXV — американскойзэ Records лейбл компиляция кыкетӥ Shady, interscope shady вылэ но поттӥзы. 2017-тӥ толсуре 15 ар Revival Эминуть альбом поттыны, нош ӝыны ар ортчыса — Kamikaze. 
Эминуть пӧртэм ужъёсын вырыны: ассэ со звукозаписывающий лейбл вал, кивалтӥз соин ӵош асьмеос Розенберг менеджер Пол, нош озьы ик вань ас радиостанцие, Sirius XM вылын 45 Shade Radio. 2002-тӥ арын усьтэмын полуавтобиографический эминуть хип-оп-драма «Тямысэтӥ миля». Со премия басьтэм «Оскар» кырӟан понна умой пала фильм, нырысетӥ луиз рэп-артистъёс, та кузьымез утӥз. Со кылдӥз кинокартинаос но камео «Мойка» (2001), «Приколист» (2009), «Интервью» (2014) телесериалын но «чебер пиос».
Бурня

Бурня (Бурёнка) — Пермь шаерысь шур. 
Бызе Чайковский ёрослэн музъемэтӥз но усе Пизь шуре. Кузьдалаез — кызь километр.
Пичи Бурёнка

Пичи Бурёнка (Бурёнка) — Пермь шаерысь шур. 
Бызе Чайковский ёрослэн музъемэтӥз но усе Пизь шуре. Кузьдалаез — дас одӥг километр.
Поша

Поша — Пермь шаерысь но Башкортостанысь шур. 
Бызе Чайковский ёрослэн музъемэтӥз, озьы ик Пермь шаерлэн но Башкортостанлэн кунгожетӥзы. Усе Пизь шуре. Кузьдалаез — 46 километр.
Одесса

Одесса () — Украиналэн лымшор палаз, Сьӧд зарезь дурын интыяськем кар. Одесса улослэн административной центрез. Украинаысь тужгес но бадӟымез зарезь порт.
Улӥсьёсыз — 1 015 634 адями (1 южтолэзе 2015 аре). Шаерысь куинетӥ кар улӥсьёслэн лыдзыя. Йӧскалыкъёс (2001-тӥ арын): 61,7 % — украинъёс, 29 % — ӟучъёс, 1,3 % — болгаръёс, 1,2 % — еврейёс.
Ижсталь (хоккейя клуб)

«Ижсталь» — Удмуртиысь Ижкарысь шайбаен хоккейя команда. Кылдытэмын 1959-тӥ арын. 2010-тӥ арысен Вылӥ хоккейной лигаын (ВХЛ) шудылэ. Вордскем арена — «Ижсталь» йӧ дворец, тэрытэ 3 900 адямиез. Клублэн кузёез луэ Удмурт Республика. Валтӥсь тренер — Андрей Разин.
Ижсталь (валатонъёсыз)

Ижсталь:
Удмурт Республикалэн Конституциез

Удмурт Республикалэн Конституциез — Удмурт Республикалэн основной законэз. Юнматэмын 7-тӥ толсуре 1994-тӥ арын. Нырысьсэ печатламын 21-тӥ толсуре 1994-тӥ арын «Известия Удмуртской Республики» газетын.
Конституцилэсь туала редакцизэ трос пол воштӥзы: 11 куартолэзе 1995 арын, 9 толшоре 1998 арын, 24 толшоре, 26 южтолэзе, 18 оштолэзе, 28 шуркынмонэ 2000 арын, 22, 26 тулыспалэ, 12 куарусёнэ 2002 арын, 16 коньывуонэ 2003 арын, 29 толсуре 2005 арын, 22 шуркынмонэ 2007 арын, 9 коньывуонэ 2009 арын, 4 куартолэзе 2010 арын, 6 куартолэзе, 26 инвожое 2011 арын. Берпум воштӥськон 4 инвожое 2012 арын пыртэмын.
Конституцилэн текстэз преамбулалэсь, 2 люкетлэсь, 10 главалэсь но 70 статьялэсь луэ.
Быдӟым Атыкай ож

Быдӟым Атыкай ож — 1941—1945-тӥ аръёсы Совето Союз но Германия вискын ортчем ож, Кыкетӥ дунневыл ожлэн люкетэз. Пусйыны кулэ, Германилэн союзникъёсыз со вакытэ вал Болгария, Венгрия, Италия, Румыния, Словакия, Финляндия, Хорватия.
Нимыз.
«Быдӟым Атыкай ож» ним СССР-ын кутӥськыны кутскиз 1941-тӥ арын 3-тӥ пӧсьтолэзьысен И. Сталинлэн радио пыр калыклы вазиськемез бере. Вазиськоназ «быдӟым» но «атыкай» эпитетъёс нимаз кутӥсько. Нырысьсэ ӵош кутэмын вал 1941-тӥ арын 23—24-тӥ инвожое понна «Правда» газетлэн статьяосаз. Та ним возиське азьвыл Совето Союзэ пырем кунъёсын (, , но мукет). Мукет кунъёсын, кытын ӟуч кыл уг кутӥськы но кудъёсыз СССР-е ӧз пыре, «Великая Отечественная война» термин уг кутӥськы. Англи кунъёсын сое воштэ Eastern Front (World War II) ((Кыкетӥ дунневыл ожлэн) шундыпуксён фронт (эз)) термин, немец историын — Deutsch-Sowjetischer Krieg, Russlandfeldzug, Ostfeldzug (немец-совето ож, ӟуч поход, шундыпуксён поход).
Ожез пырпотэм улосъёс но кунъёс.
СССР.
Белорус ССР, Украин ССР, Молдавской ССР, Эстон ССР, Карело-Финской ССР, Латвийской ССР, Литовской ССР, озьы ик таӵе улосъёс: Ленинград, Мурманск, Псков, Новгород, Вологда, Калинин, Москва, Тула, Калуга, Смоленск, Орёл, Брянск, Курск, Липецк, Воронеж, Ростов, Рязань , Сталинград, Краснодар, Ставрополь, Калмык АССР, Кабардино-Балкарской АССР, Крым АССР, Северо-Осетинской АССР, Чечено-Ингушской АССР, Краснодар улос (ты вылысь ожъёс) , Чуваш АССР (авианалёт), Астрахань улос (авианалётъёс), Архангельск улос (авианалётъёс), Горький улос (авианалётъёс), Саратов улос (авианалётъёс), Тамбов улос (авианалётъёс), Ярославль улос (авианалётъёс), озьы ик Казах ССР (Гурьев кар вылэ авианалёт), Абхаз АССР (ГССР).
Мукет кунъёс.
Совето солдатъёс ожмаськизы мукет кунъёсын: Германиын, Польшаын, Финляндиын, Норвегиын, Румыниын, Болгариын, Югославиын, Чехословакиын, Венгриын, озьы ик соку Германие пырись Австриын, Хорватиын но Словакиын.
Ыштонъёс.
Совето Союзлэсь но Германилэсь Быдӟым Атыкай ож вакытысь ыштонъёссэс пӧртэм сямен дунъясьёс вань. 
Россиын официальноен таӵе лыдпусъёс лыдъясько:
Ижсталь (йӧ дворец)

«Ижсталь» йӧ дворец — культурая но спортъя учреждение, Ижкарын Удмурт урамын интыяськем липето спортивной комплекс. Тужгес матысез дугдылонниос — «Удмурт кун университет» но «Спортъя дворец». Вылӥ хоккейной лигаын шудӥсь «Ижсталь» хоккейя клублэн вордскем спортивной аренаез. Йӧ дворецын «Ижсталь» СДЮСШОР ужа. Озьы ик концертъёс, йӧ шоуос, выставкаос но культурая мукет ужрадъёс отын ортчытӥсько.
«Ижстальын» вань массажъя но процедураосъя кабинетъёс, спортъя тренажёръёсын залъёс, бассейн, мунчо, сауна. Ужало ӟуч но американ бильярдъёсъя залъёс, эктон зал, кафе, пресс-центр, дворецлэн но хоккейя клублэн историзылы сӥзем адӟытон; теннисэн шудон ӝӧкъёс.
Вакчияк историез.
«Ижсталь» йӧ дворец лэсьтэмын вал «Ижсталь» заводлэн Василий Тарасов директорезлэн кивалтэм улсаз но кичӧлтонэзъя. Арена усьтӥськиз 27 куарусёнэ 1971 арын. «Ижсталь» йӧ дворецлэн нырысетӥ директорез луиз Сергей Григорьевич Лещинский.
1971 арын дворецын хоккейя нылпи спортивной школа усьтэмын вал.
Контактъёс.
Адрес — Иж кар, Удмурт урам, 222-тӥ номеро юрт.
Вормон нунал

Вормон нунал () — Совето армилэн но совето калыклэн Быдӟым Атыкай ожын 1941—1945 аръёсы басьтэм вормонзылы сӥзем праздник. Пуктэмын 8-тӥ куартолэзе (мае) 1945-тӥ арын СССР-ысь Верховной Советлэн Президиумезлэн но пусйиськылэ арлы быдэ 9-тӥ куартолэзе.
Вормон нунал луэ праздник но ужантэм нунал СНГ-лэн вань территорияз: Азербайджанын, Армениын, Беларусьын, Казахстанын, Киргизиын, Молдавиын, Россиын, Таджикистанын, Туркмениын, Узбекистанын, Украинаын, озьы ик Грузиын.
Лекомцев, Владислав Алексеевич

Лекомцев, Владислав Алексеевич (вордскиз 8-тӥ толсуре 1994-тӥ арын, Блатгурт, Алнаш ёрос) — Россиысь спортсмен, сиё-дано мастер. 2014-тӥ арын Сочиын ортчем Паралимпийской шудонъёслэн куасэн бызьылонын кык полэс чемпион, куинь полэс бронзовой призёр.
Улон сюресэз.
Владислав Лекомцев вордӥськемын но будэмын Алнаш ёросысь Блатгуртын, йылпумъяз Алнаш шор ёзо школаез, али Удмурт кун университетын психологлы дышетске.
2015-тӥ арын В. Лекомцевлэн туспуктэмез Удмурт Элькунысьтымы Данъян пул вылын юнматэмын. Кызьы верало Блатгуртын улӥсьёс, Вдадислав пичи дырысеныз ик спортэн эшъяськиз. Ёрос чошатсконъёсы пыриськылӥз, отын Алнаш школалэсь данзэ утьылӥз. Но 2007-тӥ арын пияш шудтэм учыре шедиз. Кутскиз больницаостӥ ветлон, выль сямен улыны дышетскон, нуналмысь нуналме астэ вормон. Вань та шуг-секытэз семья чидаз-вормиз.
Огпол Владиславлэн анаез радио пыр кылӥз Виктор Кузнецовлэсь, Удмуртиысь инвалид спортсменъёслэн огазеяськонэнызы кивалтӥсьлэсь, вераськемзэ. Со бордысен ик кутскиз Владлэн улонэзлэн выль ӧрез. Пияш спортэ берытскиз. Котькуд нунал ас азяз чурыт куронъёс пуктыны быгатэменыз, Владислав бадӟым вормонъёс басьтӥз. Владислав Лекомцевлэн Сочиын ортчем Олимпиада улоназ нырысетӥез луиз, со, отчы пыриськыса, 5 медаль вайиз. Сочиын ортчем Олимпиада бере, Владиславлэсь нимзэ быдэс дунне тодӥз. Со сяна, Влад трос пол пыриськиз ни Дуннелэн чемпионатаз, отын но медальёс утӥз.
Кубочи

Кубочи () — пичи шур Алнаш ёросын Удмуртиын Россиын. Туймы шурлэн бур палаз усе. Кузьдалаез — 9 иськем.
Европа союз

Европа союз (Евросоюз, ЕС) — Европаысь 27 кунъёслэн экономика но политика ласянь огазеяськонзы. Региональной интеграцилы эсэпам Союз Маастрихтын договорен юнматэмын вал 1992-тӥ арын Европа сообществоослэн принципъёссыя.
Союзлэн вань шаеръёсаз кутӥськись огкадь катъёслэн сӧзнэтсы луэмен огъя рынок кылдӥз. Со адямиосты, вузъёсты, капиталэз но услугаосты эркын мыныны-ветлыны лэзьылэ. Союзысь дас укмыс шаер, еврозонаез кылдытыса, огъя валютаез — евро — уже кутэ.
Европа союз — калыккуспо кылдытэт, со калыккуспо организацилэсь но кунлэсь тодметъёссэс пыртэ. Нош зэмлыкъя шуыса не соиз, не мукетыз уг луы. Евросоюзлэн институтъёсыз пӧлы пыро: Европа комиссия, Европа союзлэн кенешез, Европа кенеш, Европа союзысь суд, Европа лыдъясь палата, Европаысь шор банк но Европа парламент. Европарламент вить арлы быдэ ЕС-ысь кунмуртъёсын бырйиськылэ.
Кунъёс-ёзчиос.
Европа союзэ 27 кунъёс пыро: Австрия, Бельгия, Болгария, Венгрия, Германия, Греция, Дания, Ирландия, Испания, Италия, Кипр, Латвия, Литва, Люксембург, Мальта, Нидерланды, Польша, Португалия, Румыния, Словакия, Словения, Финляндия, Франция, Хорватия, Чехия, Швеция но Эстония.
Чишмы

Чишмы́ () — Башкортостанысь кар типъем посёлок, Чишмы ёрослэн административной центрез. 
Интыяськемез.
Интыяське 37 иськемын Уфалэсь. Матысез чугун сюрес станция — Чишмы — дорозь — 1 иськем. 
Историез.
Чишмы кылдытэмын 1650-тӥ арын. 1946-тӥ арысен со кар типъем посёлок лыдъяське. 
Улӥсьёсыз.
2010-тӥ арын ортчытэм лыдъян-чотанъя, Чишмыын уло: 56,5 % — бигеръёс, 21,9 % — ӟучъёс, 15,9 % — башкиръёс, 2,7 % — украинецъёс, 3 % — мукет выжыосысь потэм калыкъёс.
Европа парламент

Европа парламент — Европа союзлы кат сётӥсь ёзэс. Евросоюзысь кунъёслэн кунмуртъёсынызы шонерак бырйиське. Европа союзлэн Кенешеныз ӵош парламент кылдытэ Евросоюзын властьлэсь кат сётӥсь кык палатаем вайзэ.
Европа парламент кылдӥз 1957-тӥ арын. Нырысь-валысь Евросоюзысь кунъёслэн парламентъёссы ёзчиоссэ бырйылӥзы. 1979-тӥ арысен вань улӥсьёсын бырйиськылэ. Парламентэ быръёнъёс ортчытӥсько вить арлы быдэ. Европарламентлэн депутатъёсыз люкисько партийной фракциослы. Парламентлэн тӧроез — Мартин Шульц. Депутатъёслэн лыдзы — 751 (2014-тӥ арысен).
Европа парламент пыре Евросоюзлэн сизьым институтъёсыз пӧлы. Парламентэз кылдытон дырысен ужоскетъёсыз ялан паськыталлязы, уката ик Маастрихтын договор (1992-тӥ ар) но Ниццаын договор (2001-тӥ ар) бере.
Европа парламент пуке Страсбург карын, мукет интыос — Брюссель но Люксембург. Али парламентын 7 фракциос но партие пырымтэ кӧня ке депутатъёс вань. 
Парламентлэн ужанрадэз гожъямын Европа парламентлэн регламентаз.
.eu

.eu — Европа союзлы вылӥ уровеньлэн йӧскалык интернет-домен.
Домен лэземын вал 7-тӥ толсуре 2005-тӥ арын. Регистрациез усьтӥськиз 7-тӥ оштолэзе 2006-тӥ арын. Нырысь час ӵоже ог 300 сюрс заявка сётэмын вал.
Чишмы ёрос

Чишмы ёрос () — Башкириысь муниципал ёрос. 
Центрез — кар типъем Чишмы посёлок.
Интыяськемез.
Чишмы ёрос интыяське Башкортостанлэн шораз. Ёростӥ бызё Дёма, Уршак, Кармасан, Чермасан, Уза шуръёс. Озьы ик отын 250 пала тыос лыдъясько. Ёрос пыр Уфа — Муско чугун сюрес но Уфа — Самара трасса ортче.
Историез.
Чишмы ёрослэн узыр историез. Башкирилэн шорсюлмаз интыяськыса, со троссэ адӟиз. Та музъемъёстӥ XIV даур пумын ортчиз Тамерланлэн армиез. XVIII даурын Михельсон полковник Чишмы пыр Пугачев пала мынӥз. 1920-тӥ арын М. В. Фрунзе Чишмы станциысь тӧдьыосты улляз.
Озьы ик та ёрос тодэ на Тура-ханэз но Хусейн-бекез — соослы Чишмы вӧзын нимысьтыз мавзолейёс пуктэмын. 
Чишмы ёросысь Калмашево гуртын юн утиське мусульман шайвыл, отын вань на 18-тӥ даурысь шайгуос. Барсуанбашево гуртын утиське 1724-тӥ арын пуктэм мечеть. Енгалышево гуртын кылемын XX даурлэн кутсконаз Манаев купецлэн пуктэм земской школаез.
Улӥсьёсыз.
2010-тӥ арын ортчем лыдъян-чотанъя, Чишмы ёросын уло: 55 % — бигеръёс, 20,2 % — ӟучъёс, 18,7 % — башкиръёс, 2,5 % — украинецъёс, 1,5 % — мордва, 2,1 % — мукет выжыосысь потэм калыкъёс.
Тура-хан

Вань кӧня ке малпанъёс Тура-хан пумысен, но рос-прос тодмо ӧвӧл, кин со сыӵе вылэм. Одӥгезъя малпанъя, со чингизид вылэм — Чингисханлэн выжы-кумыез. Одӥг вакытэ со Иртыш кузя (туала Тобольск палъёсти) калгем. Ӵыжы-выжыосыныз керетэмез бере, Шундыпуксён Сибирьысь кошкем но башкир музъемъёсы вуэм.
Мукет малпанъя, Тура-хан Басман ханлэн выныз вылэм но междоусобной ожын бырыны шедем. 
Историяя туала учебникъёсын ивортэмын, Тура-хан Башкортостанын XVI даурлэн кутсконаз кивалтӥз шуыса. Куд-ог башкиръёс верало, солэн ставкаез Туратау гурезьын Тӧдьы Кам шур вылын интыяськиз шуыса. 
Тура-ханлэн мавзолеез.
Тура-ханлэн мавзолеез — XIV—XV дауръёсы излэсь пуктэм инты, со «Судлэн коркаез» вылэм, отын пӧртэм судъёс ортчылӥллям. Вӧзаз интяськем из мечеть. 
Мавзолей интыяське Башкириысь Чишмы ёросын, Чишмылэсь 12 иськемын, Чишмы — Нижние Термы сюрес вӧзын ик. 
Али Тура-ханлэн мавзолеез котыртэмын-замокамын. Пушказ пырон ворсамын.
Тура-ханлэн мавзолеезлэсь кыдёкын ӧвӧл — Чишмыысь Акзират шайвылын — Хусейн-беклэн мавзолеез интыяське.
Смоленск улос

Смоле́нск улос (ӟуч кылын сое Смоленщина шуо на) — Россия Федерациысь улос, Центральной федерал округе пыре.
Бускельёсыз: Россиысь Москва, Калуга, Брянск, Псков но Тверь улосъёс, озьы ик Белоруссиысь Могилёв но Витебск улосъёсын.
Быдӟалаез — 49 779 км².
Улӥсьёсызлэн лыдзы — 964 791 мурт (2015).
Улослэн центрез — Смоленск кар, со дорысен Муско карозь 365 иськем.
Кылдытэмын 1937-тӥ арын 27-тӥ сентябре. 1958-тӥ арын Ленинлэн орденэныз пусъемын.
Историез.
Смоленск кылдӥз кривичъёслэн музъемъёсазы, со сярысь нырысетӥосыз гожтэмъёс кылемын 863-тӥ арысь, куке Аскольд но Дир, Новгородысь Царьградэ мыныкузы, Смоленсклэн палэнтӥз ортчизы, малы ке шуоно со юн утиськиз но отын трос калыкез вал. 882-тӥ арын Олег князь Смоленскез киултӥз но Киев Русен огазеяз.
XII даурын Смоленск быдӟым княжество сяськаяськиз, соку со интыяськиз туала Смоленск улослэн бадӟым люкетаз. 
XIII даурлэн шораз княжество ас музъемъёссэ ыштылыны ӧдъяз. 1404-тӥ арысен, смоленск князьлэн мылкыдызъя, Литвалэн Быдӟым княжествояз пыриз. 1514-тӥ арын Смоленск кар, нош бергес мукет смоленск музъемъёс но, Москва княжествоен киултэмын вал. 1618-тӥ арын, Деулин тупанкылъя, смоленск музъем Речь Посполитаялы берыктэмын вал.
Россие Смоленск улос пыриз 1654-тӥ арын Ӟуч-поляк ож бере.
1708-тӥ арын Смоленск губерния кылдытэмын вал.
Im Westen nichts Neues

«Im Westen nichts Neues» (, ) — Эрих Мария Ремарклэн 1929-тӥ арын потэм тодмо романэз. Кутсконаз автор гожтэ: «Та книга янгыше уськытон но, исповедь но ӧвӧл. Со ожен быдтэм поколение сярысь вераны тыршон». Романлэн нимыз, кӧня ке воштыса, Шундыпуксён фронтысь вуэм немец сводкаосысь кутэмын.
Ож сярысь тодӥськом валтӥсь геройлэсь — Пауль Боймер огшоры егит солдатлэсь — но Нырысетӥ дунневыл ожез адӟем эшъёсызлэсь. Эрнест Хемингуэй сямен, ож аръёсы кӧшкемыт суредъёсыз адӟыса, эшъёссэс ватыса, тупаса улыны дышымтэ егитъёс сярысь веракуз, Ремарк «ыштэм поколение» валатонэз кутӥз.
Книга пӧртэм мылкыдъёс кельтӥз, нош кино соя пуктыны Германиын ӧз лэзе. 1933-тӥ арын 10-тӥ майысен Ремарклэсь тазэ но мукет книгаоссэ нациостъёс ваньмыз азьын сутылӥзы, нош кивалтыны кутскемзы бере солэсь ужъёссэ поттыны но лыдӟыны ӧз лэзе.
Озьы ке но, романъя одӥг гинэ кино пуктэмын ӧй вал.
Нош Совето Союзысь гожъяськись Николай Брыкин Нырысетӥ дунневыл ож сярысь книгазэ «На Восточном фронте перемены» (1975) нимаз.
Кутскон бам/Таяз нуналэ/07

&lt;includeonly&gt;==&lt;/includeonly&gt;== Учыръёс ==&lt;includeonly&gt;==&lt;/includeonly&gt;
&lt;includeonly&gt;==&lt;/includeonly&gt;== Вордскизы ==&lt;includeonly&gt;==&lt;/includeonly&gt;
&lt;includeonly&gt;==&lt;/includeonly&gt;== Кулӥзы ==&lt;includeonly&gt;==&lt;/includeonly&gt;
Хусейн-бек

Хусейн-бек — Омар-беклэн пиез — вордскем XIV даурлэн кутсконаз Туркестанын. Нырысетӥ башкир имам (мусульманъёслэн вӧсясьсы).
XIV даурын башкир хан Туркестанэ вазиськем, башкир музъемъёсы исламез валась но вӧлмытыны быгатӥсь адямиез ыстыны курыса. Лэзизы Хусейн-бекез.
Башкириын со духовной судья луэм но кади титул басьтэм. Исламез вӧлмытонын бадӟымесь вормонъёсыз но азинсконъёсыз понна Хаджи-Хусейн-бек Башкириысь нырысетӥ имам луэ.
Со кулӥз 1341-тӥ-42-тӥ аръёсы, ватэмын Акзират ты вӧзын, пичияк гурезьын. Табере со интыын Чишмы посёлок интыяське.
Хусейн-беклэн мавзолеез.
Хусейн-беклэн мавзолеез — Хаджи-Хусейн-беклэн шайгуэз. Со интыяське Чишмы посёлокысь Акзират шайвылын.
Швед кыл

Швед кыл () — германской кыл ӵукпал подгруппалэн скандинавской группалэн, луно официальной статусъез Швецияын но Финляндияын (Аландской мучъёс аскивалтонын одӥг гинэ).
Лида

Ли́да (, , ) — Белоруссилэн шундыпуксён палысьтыз кар. Гродно улосысь бадӟым промышленной центр, Лида ёрослэн шоркарез. 
Интыяське Гродно улослэн шорсюлмаз. Лида дорысен Польшаен кунгожозь — 120 иськем, Литваен — 35 иськем, Гродно дорозь — 110 иськем, Вильнюсозь — 100 иськем, Минскозь — 164 иськем. 2013-тӥ арын 1-тӥ толшоре Лидаын улӥсьёслэн лыдзы 99 976 вылэм.
Историез.
Лыдъяське, Лида 1323-тӥ арын кылдытэмын вал шуыса. Но Теодор Нарбут историк гожъяз, Лида 1180-тӥ арын кылдӥз но соку Дайнов княжествое пыриз шуыса.
Карысь улӥсьёсыз бигеръёслэсь но тевтон рыцарьёслэсь утён вылысь, 1323-тӥ арын кык шуръёс — Лидея но али куасьмон калэ вуэм Каменка — огазе луон интыын, Гедимин Быдӟым Литва Князь Лида замок пуктӥз, со секыт дыръёсы ватӥз карын улӥсьёсыз. Вашкала вакытъёсысь замок асьме дырозь возиськиз но туннэ Лидалэн символэз луэ. XIV—XVI дауръёсы Лида Литва Быдӟым Княжествоысь одӥгез бадӟым каръёс пӧлысь вал.
1795-тӥ арын Лида Росси империе пыриз. Совето-поляк ож (1919-тӥ-1921-тӥ аръёсы) бере Польшае пыриз.
Нимызлэн кылдэмез.
Карлэн нимыз кылдэ балтийской "lyda" бордысь — корам нюлэс интыын утялтэм бусы.
Улӥсьёсыз.
2010-тӥ арлэн даннойёсызъя, Лидаын 105 600 улӥсьёс лыдъяськизы. Соос пӧлын: 44,2 % — белорусъёс, 38,3 % — полякъёс но 14 % — ӟучъёс. Карын уло огъя 50-лэсь уно выжыосысь калыкъёс. XX даурлэн шорозяз отын тросгес еврейёс вылӥллям, 1897-тӥ арын отын 5 294 еврейёс улӥллям (9 323 улӥсьёс пӧлысь — 57 %); 1939-тӥ арын — 5 419 еврейёс; оккупация дыръя, 1941-тӥ арын 27-тӥ июньысен 1944-тӥ арын 9-тӥ июлёзь, Лидаын но Лида ёросын 25 149 мурт быдтэмын вал.
Экономикаез.
Лидаын ужало 33 пӧртэм предприятиос: химической, сиён-юон, машина поттонъя, металлэн но пуэн ужанъя, электротехнической но мукет.
Creative Commons

Creative Commons (вераське: яке ['kɔmənz] — «криэ́йтив ка́мэнс» яке «ко́мэнс»), вакчиятыса CC ( — «си-си́») — некоммерческой организация, кудӥз малпаз уже кутонлы дунтэк типовой договоръёсыз — эрико но эриктэм публичной лицензиосыз. Со лицензиосын авторъёс но правообладательёс быгато вӧлдыны асьсэлэсь произведениоссэс вӧлмытгес но эрикогес, нош потребительёслы легально но каньылгес со произведениосыз кутыны.
Пузкар (фильм)

«Пузкар» () — удмурт-поляк «INWIS» киностудилэн фильмез.
Та фильм Пётр Палганлэн Узы-Боры кино бере кыкетӥ ужез луиз. 
Пуштросэз.
Куинь егит удмурт пияшъёслы Ижысь одӥг коркаын улоно луэ. Куиньназы ик соос туж пӧртэмесь: Гаян (Максим Князев), дуннеез ас синмыныз адӟем егит журналист. Сюлэмызъя солы кельшо визьмо нылъёс. Малпа удмуртлыкез ӝутыны. Солэн нырысетӥ бускелез — Саша (Никита Моисеев), гуртысь пияш. Удалтэм йылпумъяз шор ёзо школаез. Мукетыз — Стёпа (Иван Плотников), гуртын улэмын, нош Ижкарын дышетске агрономлы. Соин со мӧзме гурт улонъя. Стёпалэн зарни киосыз, чылкыт лулыз но бадӟым яратон ас вордскем шаерез борды.
Киноын яратонлы но инты сюре. Геройёс синмасько, ярато, кытӥяз чупасько но. Удмурт нылъёс но пӧртэмесь: рос-прос Даша (Ксения Ворончихина), шаплы Арина (Наталья Алексеева) но востэм Таня (Надежда Наговицына). Ваньзэсты герӟа, огазея огыр-бугыр улон инты.
Телепремьера.
«Роликс» киноцентрын 26-тӥ тулыспалэ фильмлэн премьераез луиз.
Муско улос

Муско улос (вераськонын - "Подмосковье") — Россия Федерациысь улос, пыре Центральной федерал округе. Административной шорыз пусъемын ӧвӧл, озьы ке но со - Муско, куд-ог кивалтӥсь ёзэтъёсыз интыяськемын  Красногорскын.
Бускельёсыз: Тверь, Владимир, Рязань, Тула, Калуга, Смоленск но Ярославль улосъёс. 
Муско улос кылдэмын 1929-тӥ арын 14-тӥ толшоре. Нырысь со вал Муско губерния, кудӥз кылдӥз 1708-тӥ арын. 
Али со пушкы пыро 35 ёросъёс, 30 кар округъёс но 5 ворсам административно-территориальной кылдытэтъёс. 
Улослэн нимыз Москва кар бордысь кылдӥз, но Москва Россиысь нимаз субъект луэ, Муско улосэ уг пыры.
Кутскон бам/Таяз нуналэ/08

&lt;includeonly&gt;==&lt;/includeonly&gt;== Учыръёс ==&lt;includeonly&gt;==&lt;/includeonly&gt;
&lt;includeonly&gt;==&lt;/includeonly&gt;== Вордскизы ==&lt;includeonly&gt;==&lt;/includeonly&gt;
&lt;includeonly&gt;==&lt;/includeonly&gt;== Кулӥзы ==&lt;includeonly&gt;==&lt;/includeonly&gt;
Михайлов, Василий Михайлович

Василий Михайлович Михайлов (23-тӥ пӧсьтолэзь 1923, Выль Мӧнья, Пичи Пурга ёрос, Удмурт АССР, — 5-тӥ южтолэзь 2015, Иж, Удмуртия) — совето удмурт кун но мер ужась, кылбурчи, журналист но публицист.
Гродно улос

Гро́дно улос () — Белоруссиысь улос, бускельёсыз луо Польша но Литва.
Гродно кар — Гродно улослэн административной центрез но тужгес бадӟымез город. Со сылэ Неман шур вылын.  Гроднолэн вашкала люкетаз, Неманлэн бур палаз, интыясько 2 замокъёс, лулчеберет удысысь уно юртъёс. 
Мирской замок, XVI даурысь история синпелет, но  Беловежской пущалэн (кудӥз ЮНЕСКО-ен утиськись заповедникъёс пӧлы пыртэмын) оглюкетэз интыясько Белоруссиысь Гродно улосын. 
Гродно улос син шоры йӧтэ улӥсьёслэн пӧртэмлыкенызы. 20%-лэсь тросэз отын полякъёс. 
Историез.
Гродненщинаын адямиос улыны кутскизы палеолит дырысен. Тужгес вашкалаосыз улӥсьёс интыяськиллям Свитязь ты доры, Новогрудок ёросысь Черешля, Дятлово ёросысь Несиловичи, Лида ёросысь Збляны гуртъёс вӧзы, Котра шурлэн кутсконэз доры.  
Гродно улосэ пыро 17 ёросъёс:
Улӥсьёсыз.
Лыдзы.
2009-тӥ арын ортчытэм лыдъян-чотанъя, Гродно улосын улэ 1 072 000 мурт, соос пӧлысь: 740 сюрс (69,03 %) — каръёсын, 332 сюрс (30,97 %) — гуртъёсын но черкогуртъёсын.
Вазьгес ортчытэм лыдъянъя, воргоронъёс улосын 552,8 сюрс (47,1 %), нылкышноос — 621,1 сюрс (52,9 %). 19 аресозь улӥсьёс 312 сюрс кузя, 20-59 аресъем — 622,5 сюрс, 60 арес но тросгес — 239,4 сюрс.
Калыкъёс.
Улӥсьёсыз калыкъёсъя ке учконо, белорусъёс луо 66,7 %, полякъёс — 21,5 %, ӟучъёс — 8,2 %, украинъёс — 1,4 %, литваос — 0,2 %, бигеръёс — 0,2 %, мукет калыкъёс — 1,9 %.
Учкымон интыос.
Гродно улосысь Мир посёлокын интыяське Мирской замок - ЮНЕСКО-ен утиськись юрт. 
Улосын ог 20 музейёс ужало.